ગઇ કાલે સવારે મ્યુનિ.ના ઉત્તર ઝોનના ટીડીઓ વિભાગના અધિકારીઓ પોલીસ બંદોબસ્ત સાથે નિકોલના સરદાર મોલ સામે આવેલી મનમંદિર ચેમ્બર્સની દુકાનો જે ટીપી-૬પ રોડ પહોળો કરવા દબાણમાં આવતી હતી તેને તોડવા પહોંચી હતી. મ્યુનિ.ના અધિકારીઓ પહોંચતા મહિલાઓના ટોળાં ભેગાં થઇ ગયાં હતાં અને તંત્રને દબાણ દૂર ન કરવા આજીજી કરી હતી. પરંતુ તંત્ર ન માનતાં દુકાનો તોડવાનું શરૂ કર્યું હતું. એક સ્ટેશનરીની દુકાનમાં કેટલાક લોકો હતા. જેસીબી મશીન એક દુકાને ટચકો મારી અને આગળ આવેલી દુકાનને તોડવા ગયું હતું અને તરત જ દુકાન ધડાકાભેર તૂટી પડી હતી. દુકાનની દીવાલ નીચે પાંચ લોકો દટાઇ ગયા હતા.